**Szombathely Megyei Jogú Város Önkormányzata Közgyűlése**

**94/2021. (IX.30.) Kgy. számú határozat**

**Szakszervezeti reprezentativitással és a SZKÉT működésével kapcsolatos döntés**

1. A Közgyűlés a „Tájékoztató a szakszervezeti reprezentativitás megállapításáról” című előterjesztést megtárgyalta, és az abban foglaltakat tudomásul veszi.
2. A Közgyűlés elhatározza, hogy az Önkormányzat a közalkalmazottakat, munkavállalókat, intézményeket érintő azon települési jelentőségű kérdésekben, amelyek korábban a SZKÉT hatáskörébe tartoztak, a SZKÉT jelenlegi tagjaival azonos körben továbbra is rendszeresen egyeztet. A Közgyűlés felkéri a polgármestert az érintettekkel az erre vonatkozó egyeztetések lefolytatására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal /az 1. pont vonatkozásában/

2021. december 31., illetve folyamatos /a 2. pont vonatkozásában/